ดูกันตาให้ตาแฉะ ช่อง 8 จัดหนักยิงสด มวยโลก 3 รุ่น 30 ก.ค.นี้
ช่อง 8 ถ่ายสดศึกต่อสู้ระดับโลกเอาใจคอกีฬา อาทิตย์ 30 ก.ค.นี้ ตั้งแต่ เวลา 09.10 น. ประเดิมด้วยรายการ ศึกมวยโลกช่อง 8 แชมป์โลกปะทะแชมป์โลก ระหว่าง เอเดรียน โบรเนอร์ แชมป์โลก 4 รุ่น พบกับ ไมกี้ การ์เซีย นักชกไร้พ่าย แชมป์โลก 3 รุ่น และต่อด้วย 11.00 น. ลุ้นกับ UFC 214 มวยกรงแปดเหลี่ยม UFC ชิงแชมป์โลก 3 รุ่น ไลต์เฮฟวีเวท- ดาเนียล คอร์เมียร์ ฟาดปากกับจอน โจนส์, รุ่นเวลเตอร์เวท-ไทโรน วูดลีย์ ปะทะ ดาเมียน ไมอา และรุ่นเฟเธอร์เวท หญิง-คริส ไซบอร์ก ดวล ทอนยา เอวินเจอร์ สนุกต่อเนื่อง คอกีฬาโลกห้ามพลาด,วันที่ 26 ก.ค.60 เฮียฮ้อ สุรชัย เชษฐโชติศักดิ์ ประธานบริหารช่อง 8 เผยว่า วันอาทิตย์ที่ 30 ก.ค.นี้ เป็นวันของแฟนกีฬาต่อสู้ระดับโลกอีกครั้ง เพราะช่อง 8 นำลิขสิทธิ์การแข่งขันมาให้คนไทยได้ชมแบบจุใจ ทั้งมวยสากลชิงแชมป์โลก และมวยกรงแปดเหลี่ยม UFC ทั้งสองโปรแกรมเป็นรายการใหญ่แห่งปี และมีแฟนๆรายการกีฬาต่อสู้ทั่วโลกต่างเฝ้ารอโดยจะประเดิมการถ่ายทอดสด รายการ ศึกมวยโลกช่อง 8 ตั้งแต่เวลา 09.10 น. จากสังเวียนบาร์เคลย์ เซนเตอร์ เมืองบรู๊คลิน นิวยอร์ก สหรัฐอเมริกา เป็นไฟต์หยุดโลกอีกไฟต์ของปีนี้ การดวลกันของสองสุดยอดมวยโลก ในรุ่นซุปเปอร์ไลต์เวท ระหว่าง ไมกี้ การ์เซีย แชมป์โลก 3 รุ่น และแชมป์รุ่นไลต์เวท WBC สภามวยโลกคนปัจจุบัน นักชกไร้พ่ายเจ้าของสถิติชนะ 36 ไฟต์รวด น็อกเอาต์ 30 ไฟต์ จะขึ้นสังเวียนพิสูจน์ฝีมือกับ เอเดรียน โบรเนอร์ แชมป์โลก 4 รุ่น นักชกจอมยียวน สถิติชนะ 33 ไฟต์ น็อกเอาต์ 24 ไฟต์ แพ้ 2 ไฟต์,ทั้งคู่จัดเป็นยอดมวยสากลระดับโลกในยุคนี้ และมีแฟนมวยอยู่ทั่วโลก สำหรับ การ์เซีย ถือเป็นการเปิดฉากไล่ล่าแชมป์รุ่นที่ 4 อย่างเต็มตัว ส่วน โบรเนอร์ หวังจะกลับมาคว้าแชมป์อีกครั้ง หลังจากที่ต้องตกตาชั่งเสียแชมป์โลกซุปเปอร์ไลต์เวท WBA สมาคมมวยโลก แม้จะสามารถเอาชนะเทคนิคเคิลน็อกเอาต์ แอชลีย์ ธีโอฟาน นักชกชาวอังกฤษ แต่เพราะน้ำหนักเกิน ไม่สามารถทำน้ำหนักได้ จึงโดนริบแชมป์,สำหรับศึกไฟต์นี้ต่างฝ่ายต่างมีดีคนละแบบ โดยการ์เซีย มีหมัดที่หนักและคม ชกได้ดีทั้งบู๊และบุ๋น ขณะที่โบรเนอร์ เป็นจอมลีลา ชอบยั่วยวนคู่แข่ง และชกฉาบฉวย แต่ก็มีพลังหมัดที่อันตราย มีโอกาสน็อกเอาต์ด้วยกันทั้งคู่ ทั้งนี้ในรายการเดียวกัน ยังมีศึกตัดเชือกรุ่นมิดเดิลเวท พิกัด 160 ปอนด์ ระหว่าง เจอร์มาลล์ ชาร์โล นักชกไร้พ่ายชาวอเมริกัน อดีตแชมป์โลกรุ่นจูเนียร์มิดเดิลเวท IBF สหพันธ์มวยนานาชาติ นักชกจอมห้าว ซึ่งฟอร์มดุ ชนะมา 25 ไฟต์รวด น็อก 19 ไฟต์ จะเลื่อนรุ่นขึ้นมาล่าแชมป์เส้นที่ 2 โดยจะพบกับ จอร์จ เซบาสเตียน เฮแลนด์ นักชกจอมเก๋า ชาวอาร์เจนตินา เจ้าของสถิติ ชนะ 29 ไฟต์ แพ้ 4 ไฟต์ เสมอ 2 ไฟต์ แฟนมวยสากลพลาดไม่ได้เด็ดขาด,จากนั้นหลังจากที่ศึกมวยสากลชิงแชมป์โลกจบลง ช่อง 8 ส่งความสนุกแบบต่อเนื่อง ถ่ายทอดสดศึก มวยกรงแปดเหลี่ยม หรือ UFC ต่อทันที โดยครั้งนี้เป็น UFC 214 การชิงแชมป์โลก 3 รุ่น โดยคู่เอก เป็นศึกล้างตาภาคสองของรุ่นน้องยักษ์ ไลต์เฮฟวีเวท ศึกที่แฟนมวยกรงทั่วโลกเฝ้ารอ ระหว่าง ดาเนียล คอร์เมียร์ แชมป์สายปล้ำสุดโหด พบกับนักสู้ที่เคยยัดเยียดความพ่ายแพ้ให้กับเขา และอดีตนักสู้หมายเลขหนึ่งของโลก จอน โจนส์ อดีตแชมป์ของรุ่น ซึ่งต้องถูกริบแชมป์เพราะตรวจพบสารกระตุ้น และโดนแบนไป 1 ปี และจะขอกลับมาทวงแชมป์คืน,นอกจากนี้ ยังมีการชิงแชมป์โลกในรุ่นเวลเตอร์เวท ระหว่าง ไทโรน วูดลีย์ แชมป์โลกหมัดหนัก ชาวอเมริกัน พบกับ ดาเมียน ไมอา เทพเจ้ายูยิตสูชาวบราซิล และการชิงแชมป์โลกรุ่นเฟเธอร์เวทหญิง ระหว่าง คริส ไซบอร์ก สาวบราซิเลียนพันธุ์ดุ จะดวลกับ ทอนยา เอวินเจอร์ นักสู้จอมเก๋าสาวอเมริกัน,ทั้งนี้ UFC 214 ถ่ายทอด จากเมืองอนาฮาม เขตลอสแอนเจลิส รัฐแคลิฟอร์เนีย สหรัฐฯ และนอกเหนือจากมวยสากลและมวยกรง สองสุดยอดกีฬาต่อสู้ระดับโลกแล้ว ช่วงค่ำเวลา 19.20 น. ช่อง 8 ยังถ่ายทอดสดรายการประจำศึกมวยไทยปะทะต่างชาติ เรตติ้งอันดับหนึ่ง 8 แม็กซ์มวยไทย ให้ชมกันอีก
ช่อง 8 ถ่ายสดศึกต่อสู้ระดับโลกเอาใจคอกีฬา อาทิตย์ 30 ก.ค.นี้ ตั้งแต่ เวลา 09.10 น. ประเดิมด้วยรายการ ศึกมวยโลกช่อง 8 แชมป์โลกปะทะแชมป์โลก ระหว่าง เอเดรียน โบรเนอร์ แชมป์โลก 4 รุ่น พบกับ ไมกี้ การ์เซีย
สุรชัย เชษฐโชติศักดิ์,ศึกมวยโลกช่อง 8,มวย,เอเดรียน โบรเนอร์,ไมกี้ การ์เซีย